經數: 一八六一

經名: 大乘法苑義林章卷第六

頁數: 三五一

上	欄

觀義故. 修所成慧唯緣義境已能捨文. 唯

觀義故. 婆沙又說. 於一切時不依於名

而了義故. 譬如有人色深□水. 曾未學者

不捨所依. 曾學未成或捨或執. 曾善學者

不待所依自力色渡. 當知三慧如次亦爾.

有言若爾思慧不成. 謂此旣通緣名緣義.

如次應是聞修所成. 今詳三相. 無過別

者. 諸修行所. 依聞至敎所生勝慧名聞所

成. 依思正理所生勝慧名思所成. 依修

等持所生勝慧名修所成. 說所成言. 顯三

勝慧是聞思等三因所成. 猶如世間於命牛

等. 如次說是食草所成. 今觀彼意. 天親

正取聞唯緣敎思唯緣義修慧亦爾. 然毘婆

沙諸門分別中唯有一說. 此三種慧皆緣

名義. 與此相違. 今依大乘. 聞慧通緣若

名若義. 瑜伽十三說. 云何聞所成地. 謂若略

說於五明處名句文身無量差別. 覺慧爲先.

聽聞領受讀誦憶念. 又於依止名身句身文

身義中無倒解了. 如是名爲聞所成地. 此

中初文說緣於名. 後文緣義. 然彼論第十

一. 說緣法作意者. 謂聞所成慧相應作意.

不說緣義者. 緣敎多故. 未能捨文而觀

義故. 以敎爲先而方取義. 唯說緣法. 理

實通緣. 思所成慧. 有義唯緣於義. 瑜伽第十

六說思慧自性. 凡所思惟唯依於義不依

於文. 雖彼亦說思擇諸法. 思素□纜及伽

他義非彼文故. 瑜伽第十一又說. 緣義作

意者. 謂思所成慧故. 卽彼復說. 修所成慧相

應作意. 亦唯緣義不緣於文. 十地等中諸

中	欄

後得智有緣敎者. 彼是聞慧亦非修慧. 十

地論說八地已上於一切法能堪能思能

持. 如次卽是聞思修慧. 八地已去定心相

續. 外緣敎法. 旣說爲聞. 故知思修但緣於

義. 籌慮證解二義有別. 在佛身中說無

聞思. 唯有修慧通緣名義. 若聞他敎非

修慧者. 其性是何. 故知修慧通緣名義. 然

皆證解. 如實義者. 瑜伽七十七解深密經第

三卷中. 慈氏菩薩白言. 世尊. 若聞所成思所

成慧修所成慧. 皆緣義者有何差別. 善男

子聞所成慧依止於文. 但如其說未善意

趣. 未現在前. 1隨順解脫未能領受成解

脫義. 思所成慧亦依於文不唯如說. 亦善

意趣未現在前. 隨順解脫未能領受成解

脫義. 若諸菩薩. 修所成慧. 亦依於文. 亦

不依文. 亦如其說. 亦不如說. 能善意趣.

所知事同分三摩地所行影像現前. 極順解

脫. 已能領受成解脫義. 是名三種知義差

別. 彼說三慧皆緣名義. 初依聽聞以文

爲先. 而觀義者名爲聞慧. 次依思慮以義

爲先. 而觀文者名爲思慧. 次依於修俱於

文義. 證解明了名爲修慧. 此在因位八地

以上一體義分. 七地已前各有別體. 在佛

位中無未曾得. 都無聞思. 唯有修慧. 然諸

聖敎隨彼所宜相增. 別說緣名義異. 理實

如是

第四廢立者. 十地論第一說. 如渴思冷水.

如飢思美食. 如病思良醫. 如衆蜂依蜜. 我

等亦如是. 願聞甘露法. 此喩四義. 一受持.

下	欄

二助力. 三遠離. 四安樂行. 此義云何. 如水

不嚼隨得而飮. 如是聞慧初聞卽受. 隨聞

受持. 如食咀嚼身力助成. 如是思慧嚼所

聞法. 智力助成. 如服良藥行除病. 如是

具聞思慧. 隨順正義如法修行. 遠離一切

煩惱習患. 如蜜. 衆蜂所依. 樂行住處. 如是

聞思修慧果. 聖所依處. 現法愛味受樂行

故. 三慧旣爲聖果因本. 說前三喩. 由此三

慧不減不增. 蜂依於蜜喩聖果故. 又修

聖因有四勝行. 親近善士. 聽聞正法. 如理

思惟. 如敎修行. 初一福行. 後三慧行. 今說

慧行不減不增. 又所軌範. 略有二門. 一善

人. 二勝法. 法有二. 一敎. 二理. 通說三乘

習行勝法. 略有二位. 一散. 二定. 依習勝

法. 初敎後理. 聞初緣敎勝. 思後緣理勝. 故

分二種. 修慧雖有世出世間. 證解不殊合

爲一慧. 又生死因略有二種. 一惑. 二業. 多

起重者唯癡與疑. 由癡迷境不了眞妄. 由

疑因果不肯造修. 以此二門便興惡業.

爲除癡故令初聽聞. 爲斷疑故次思妙理.

息惡業故後說修慧. 生死因滅苦果隨無出

世道修便成覺寂. 又有三隨惑數數現行.

一不正知. 二妄念. 三散亂. 雖別行相各有

能除. 正能斷者體唯慧性. 故說三慧如次

伏斷. 又出世因略有二種. 一福. 二智. 慧爲

智相勝獨得名. 餘爲福相劣故合說. 於智

之中. 略有三品. 謂下中上. 初修次修後修異

故. 由此三品分慧成三. 又慧起時由三種

力一緣力. 二因力. 三俱力. 如次三慧由三

經數: 一八六一

經名: 大乘法苑義林章卷第六

頁數: 三五二

上	欄

力起不減不增. 又由三力. 一他力. 二自力.

三俱力. 又由三力. 一資糧力. 二自性力. 三

俱力. 又由三力. 一外力. 二內力. 三俱力. 又

由三力. 一多由敎力. 二多由義力. 三多由

定力. 如次三慧各由彼起. 故說三慧不減

不增. 此門卽簡不說餘法爲其所成. 但說

因三所起妙慧. 名彼所成. 亦廢立義

第五位地有二. 一三乘凡聖位. 二三界九

地位. 三乘凡聖位者. 雖有三慧發心未定

名住外凡. 發決定心方內凡位. 若二乘位

解脫分中. 聞慧在五停心位. 思慧在二念處

位. 修慧在煖已後諸位. 此據隨增說三慧

位. 然實凡聖因果位中皆容得起. 雖煖等

體非是聞慧. 位亦通起. 唯見道中無聞思

慧. 理定觀故. 其大乘者. 唯識論說唯識相

性. 資糧位中聽聞思惟能深信解. 在加行

位能漸伏除所取能取引發眞見. 彼文意

說. 四十心位起聞思慧修習唯識. 四善根

後方起修慧. 從多增修. 非理實爾. 華嚴經

中說. 十住位初發心住八相成道能現神通.

又瑜伽六十五說. 毘□舍那菩薩. 若定若生.

以無色界心了三界法及無漏法. 此非決

擇分位. 不生彼故彼地無故. 故資糧位修

慧之行未能理觀. 加行位中方能觀理故.

唯識論說. 資糧位. 於識性相聽聞思惟. 不

說修慧. 雖決擇分體唯修慧. 位起聞思欲

界身故. 於見道位唯有修慧. 內觀諦理非

散心故. 彼聞思慧種子得修. 於修道位七

地已前定散心間皆容得起. 八地已上無漏

中	欄

相續都無散心. 十地經說. 八地已上於一切

法能堪能思能持. 彼論解云. 如次卽是聞

思修慧. 雖一慧體. 一刹那中. 能取外敎

而尋於義名爲聞慧. 能深籌度先理後文

名爲思慧. 於此二中能證明顯卽名修慧.

聖智迅速於一念慧義分三故. 實無別體.

有說. 但是修慧所攝非是聞思. 聞思假說實

是修慧. 大小二乘不說色界亦有思體. 無色

界中有聞慧體. 若八地後起實聞思. 應許

色地亦有思慧無色有聞. 雖說無色天. 佛

邊側立聽法等事. 但依修慧緣敎義故. 如

目□連. □□池側. 入無所有處定聞狂象

聲. 但修慧聞非聞慧故三界九地者. 欲界

地有二. 謂聞思所成. 不定界地非離染地.

設欲修時墮思中故. 欲界之心行相粗故.

色界地有二. 謂聞修所成. 若欲思時墮

修中故. 上界地心行相細故. 由此無色亦

無思慧. 上地雖有慧與思俱. 不由思成.

相非明了. 諸善性者. 或是生得. 或是聞修.

定非思慧. 無色界有一. 謂卽修慧. 要由

耳根聽聞法已引所成慧. 彼無耳根故無

聞慧. 異界相違不相順故. 設由彼引. 粗細

懸殊. 如目□連. 非聞慧攝. 聞所成慧通在

六地. 欲界四靜慮及靜慮中間. 未至勤心

根本地相. 善位無容起散聞慧. 或在七地

加初未至. 或在五地又除中間. 何故中間

說無聞慧. 不許上三未至地無. 由此應知

初說爲善. 思慧唯在一欲界地. 修慧有漏者

十七地. 八根本八近分靜慮中間. 無漏者

下	欄

在十地. 色界六除上三未至. 無色界中四根

本地. 說非想地有無漏心引滅定故. 然在

下地得起上地有漏聞慧. 對法第五等說.

樂欲力者. 謂已得第二靜慮者. 入初靜慮

已. 若欲以第二靜慮地心出等. 卽能現前

而出於定. 餘一切地如理當知. 其所入定

修慧心. 其第二定所出之心非生得善. 諸論

皆說. 若生彼地方起彼地生得善故. 故所

出心定是聞慧. 有義所出定是修慧. 有漏無

漏異心名出. 要生彼地中起彼聞慧故. 八

地已後心□一類. 云何名出. 旣爾純無漏. 如

何起聞慧. 故異行相異分名出. 前師亦許

聞慧名出. 無漏三慧上下通起. 上地不起

下地有漏思修二慧. 思無下起. 一地繫故.

上亦不起下地聞慧. 有漏三慧是業性故. 皆

厭捨故

第六諸智相攝者. 勝□經中說一. 謂心法智.

彼說厭苦心涅槃智. 究竟唯修. 觀如來藏

厭衆苦故. 方便通二. 又說二智. 謂初聖諦

智. 二無二聖諦智. 彼唯修慧. 初是安立諦智.

後是非安立諦智. 彼說二乘以初諦智斷

諸煩惱. 諸佛世尊以無二聖諦智斷諸住

地故. 非聞思攝. 又說有二種如來藏空智.

一空如來藏智. 謂緣若離若脫若斷若異煩

惱藏智. 二不空如來藏智. 謂緣過於□沙

不離不脫不斷不異不思議佛法智. 初觀

煩惱能覆藏智. 非眞實故名之爲空. 後觀

法身惑所藏智. 理眞實故名爲不空. 究竟

成滿亦唯修慧. 方便通二. 又有二種. 謂世

經數: 一八六一

經名: 大乘法苑義林章卷第六

頁數: 三五三

上	欄

俗智勝義智. 三皆通二. 有說初智唯有漏.

後智唯無漏. 由諸敎中唯說無漏. 又雜集

說. 有三種無分別智. 一知足無分別. 二無

顚倒無分別. 三無戱論無分別. 初唯思修. 說

諸異生隨於一無常等法. 究竟思已生喜足

故. 後二唯修慧. 說諸聲聞於諸[&FFFF]#中. 爲除

四倒如理觀察. 得出世智能達無我. 是中

智故. 說諸菩薩知法戱論除泯法相得極

寂靜出世聖智. 是後智故. 又有三無生忍智.

本性無生忍自然無生忍惑苦無生忍. 如次

卽是緣三性境諸無漏智. 亦唯修慧. 又有

四智. 謂圓鏡等. 初之二智定唯修慧. 妙觀察

智. 有義唯修慧. 有義通三慧. 成所作智. 有

義唯修慧. 有義通聞慧. 許十地中起此智

故. 義准如前. 又有四智. 謂我生已盡梵行

已立所作已辨不受後有. 如次卽是苦滅

道集四無學智. 眞實成滿在定中起. 唯是

修慧. 前方便位亦通聞思. 然諸敎中多說修

者以根本故. 又四尋思四如實智. 皆唯修

慧. 成滿位故. 尋思唯有漏. 實智通無漏. 勝

□經說. 隨順法智者. 五種巧便觀察成就.

一觀察施設根意解境界. 二觀察業報. 三觀

察阿羅漢眠. 四觀察心自在樂禪樂. 五觀察

阿羅漢□支佛大力菩薩聖自在通. 此五種

觀1察究竟成滿唯是修慧. 初方便位亦通

聞思. 彼經自說. 於我滅後未來世中. 我諸

弟子隨信信增上. 依於明信隨順法智. 自

性淸淨心. 彼爲煩惱染汚而得究竟. 是究

竟者入大乘道因故. 又有六現觀智. 一思

中	欄

現觀. 二信現觀. 三戒現觀. 四現觀智諦現觀.

五現觀邊智諦現觀. 六究竟現觀. 初唯思慧.

修三修慧. 餘二非慧. 此據自性. 若取俱行.

隨其所應菩提分法而爲自性. 對法論十

三說. 現觀有十. 一法. 二義. 三眞. 四後. 五寶.

六不行. 七究竟. 八聲聞. 九獨覺. 十菩薩. 法

是聞慧. 多緣敎故. 義是思慧. 多緣理故. 眞

後究竟皆唯修慧. 如次卽是智諦智諦邊

究竟. 三現觀故. 寶卽是信. 不行卽戒. □如

前說. 後三依乘得此有異. 隨應說慧. 瑜伽

六十九說十智. 世俗智法智類智苦智集

智滅智道智盡智無生智他心智. 其世俗

智通有無漏三慧所攝. 中間八智唯無漏唯

修慧. 後他心智通有無漏. 亦唯修慧. 又有

十力智. 謂處非處乃至漏盡智. 唯在如來相

續中有. 唯無漏. 唯修慧

對法第三說十三智. 信解智道理智不散

智內證智他性智下智上智厭患智不

起智無生智生智究竟智大義智. 彼論自

釋. 初三卽三慧. 第四勝義智. 第五他心智.

第六法智. 第七類智. 次四種四諦究竟智.

卽盡無生智. 次前九種唯是修慧. 大義智

卽大乘智. 通三慧攝. 究竟唯修. 又顯揚論

十六等說. 觀察四諦起十六行智. 前爲後

後之所依止. 謂爲對除四顚倒故. 苦諦四

行. 一爲除常倒起無常行. 二爲除樂淨

倒起於苦行. 三爲除我倒起於空行. 四卽

爲除此起無我行. 空觀諸行我性空故. 此

觀行外餘我空故. 空觀諸行無有我故.

下	欄

此觀行體非我性故. 是二差別. 次於常樂

淨我四愛集諦. 起因集生緣四行. 次於此

斷滅諦. 起滅靜妙離四行. 次於此能證道

諦. 起道如行出四行. 皆唯修慧. 通有無

漏. 成滿位中唯無漏修. 顯揚論十七說. 現

觀有十八種. 一聞. 二思. 三修所生智. 四順

決擇分智. 五見道. 六修道. 七究竟道. 八不善

淸淨世俗智. 九善淸淨世俗智. 十勝義智. 十

一不善淸淨行有分別智. 十二善淸淨行有

分別智. 十三善淸淨行無分別智. 十四成

所作前行智. 十五成所作智. 十六成所作後

智. 十七聲聞等智. 十八菩薩等智. 據實現

觀體唯修慧. 聞等助修五現觀攝. 此中有五

類. 依五位道智有七. 聞等三慧. 解脫分中

而施設故. 依觀二諦智有三. 觀世俗知.

有善不善二境異故. 依能緣行有三. 有分

別中有漏無漏二類異故. 依二空二眞智有

三. 加行根本後得別故. 依乘有二. 聲聞

菩薩大小異故. 瑜伽第十說四十四智. 謂

觀老死支爲四. 一老死苦. 二老死集. 三老

死趣滅. 四老死趣滅行. 乃至行支皆作此

觀. 無明無因. 智種闕故. 不說觀之. 菩薩昔

在菩提樹下. 雜染順逆觀緣起支. 於逆觀

中而爲此觀. 依初方便故諸論說齊識退

還. 皆唯修慧. 至成就時修慧觀故. 初觀加

行亦通聞思. 示相異生唯有漏攝. 實是無

漏. 彼論又說七十七智. 謂緣現在老死有

二智. 一緣現在生而有老死. 二非不緣現

在生而有老死. 現在自身自已作故. 緣過

經數: 一八六一

經名: 大乘法苑義林章卷第六

頁數: 三五四

上	欄

去老死有二智. 一緣過去生而有老死.

二非不緣過去生而有老死. 觀於前際無

始老死. 無不皆以生爲緣故. 緣未來老

死有二智. 一緣未來生而有老死. 二非不

緣未來生而有老死. 未來雖未起. 容有

雜染還滅義故. 今觀雜染故成二智. 此三

際中. 初智觀果有因顯其所由. 後智觀果

有因非不決定. 破外妄計不平等因無因

而生. 此前六智名眞實智. 第七法住智. 觀

支所不攝法. 諸有漏慧遍知義故. 通知三

世緣起敎法名支不攝. 准知聖者身亦有法

住智. 異生身中亦有眞實智. 觀敎觀支起

七智故. 乃至行支亦有此七. 智種闕故. 除

無明支究竟觀成. 唯修慧攝. 初加行位亦通

聞思. 瑜伽又說諸神通智解脫門智無□

解智無諍智願智力無所畏念住一切種

不共佛法等智. 前五神通通有無漏. 說異

生身及聖起故. 後唯無漏. 二智攝故. 六皆修

慧. 解脫門智唯無漏. 修慧攝. 解脫門故. 空八

智攝無願六智攝. 無相五智攝故. 無□解智

乃至不共佛法智. 唯是修慧. 隨其所應通

有無漏. 在阿羅漢等及如來身故

第七法行差別者. 法行有十. 辨中邊第三卷

頌云. 謂書寫供養. 施他聽披讀. 受持正開

演. 諷誦及思修. 行十法行者獲福聚無

量. 勝故無盡故. 由攝他不息. 大毘婆沙四

十二卷. 有作是說. 若於三藏十二分敎. 受

持轉讀究竟流布名聞所成慧. 依此發生

思所成慧. 依此發生修所成慧. 此斷煩惱

中	欄

證得涅槃. 如依金○生金. 依金生金剛.

此能□壞山石等物. 評曰應作是說. 若於

三藏十二分敎. 受持轉讀究竟流布. 是生

得慧. 依此發生聞所成慧. 依此發生思所

成慧. 依此發生修所成慧. 此斷煩惱證得

涅槃. 如依種生芽. 依芽生莖. 依莖轉生

枝葉花果. 依瑜伽第十三說. 云何聞所成地.

謂若略說. 於五明處名句文身無量差別. 覺

慧爲先. 聽聞領受讀誦憶念. 又於彼義無

倒解了. 如是名爲聞所成地. 此中意說. 於

五明處名句文身無量差別. 覺慧爲先者. 是

生得慧. 聽聞領受讀誦憶念. 又於彼義無

倒解了. 方名聞慧. 卽顯總相. 於五明敎. 劣

闇覺慧所有善心名生得慧. 聽聞已後差別

作意明了善心. 名爲聞慧. 非必要先於三

藏敎. 聽聞領受皆生得慧. 但於三藏非用

功力. 所生闇劣覺慧善心. 名生得慧. 不順

出世. 非功力起. 性不明了. 讀解文義任運

而起名生得慧. 故雖受持三藏等敎. 亦有

生得. 若於三藏要用功力所生明勝覺慧

善心. 名加行善. 能順出世由功力起. 性極

明了. 讀解文義加行而起名爲聞慧. 故知

受持三藏等敎亦有聞慧. 不爾如何於五

明敎覺慧爲先名生得慧. 聽聞領受名爲

聞慧. 辨中邊說. 聞所成慧思惟大乘能令

善根界得增長. 思所成慧思惟大乘能正

悟入所心實義. 修所成慧思惟大乘能令所

心事業成滿. 謂能趣入修治地故. 此三妙慧

以十法行而爲助伴. 由十法行之所攝受.

下	欄

初八法行名爲聞慧. 第九法行名爲思慧. 第

十法行修慧所攝. 由此三慧於此大乘修

諸法行. 獲最大果. 一最勝故. 二無盡故. 由

能攝益他諸有情. 是故大乘說爲最勝. 由

雖證得無餘涅槃. 利益他事而□不息. 是

故大乘說爲無盡. 法花經說. 受持此經若

讀若誦若解說若書寫. 是人當得八百眼

功德乃至千二百意功德. 若於三藏受持讀

誦唯生得慧. 云何得有行十法行獲福聚

多. 五種法師成六千德. 加行善法用力

方生. 明了解心所應得故. 由此應如大乘

所說

第八與陀羅尼對明同異者. 陀羅尼有二.

一能持. 諸經等說聞持陀羅尼. 二所持. 菩薩

地說陀羅尼有四. 一法. 二義. 三能得菩薩

忍. 四明□. 陀羅尼者. 此云總持諸論說以

念慧爲性. 此中聞持卽是聞慧. 此中所持

卽聞慧境. 聞法義等明記不忘名曰聞持.

於此義中應有分別. 何故聞慧獨稱總持.

不說思修亦總持攝. 聞從外分內勝慧生.

緣事散境最初慧故. 簡未成就聞而不持.

獨稱總持. 思修二慧因內分起. 於義決定

非初慧故. 理可能持. 簡別義微. 不立持

稱. 故於三地說斷二愚. 一欲貪愚. 障修

慧者. 二圓滿聞持陀羅尼愚. 能障總持聞思

慧者. 不說欲貪障總持故. 有義聞持卽是

聞慧. 法義等持亦思修慧之所持境. 聞慧

總聞法義等已明記不忘. 名曰聞持. 思修

二慧內因力起. 能思能修法義等四明記不

經數: 一八六一

經名: 大乘法苑義林章卷第六

頁數: 三五五

上	欄

忘. 立彼四持. 不爾三地已得聞持. 能持彼

四. 斷障總持聞思愚已. 彿言九地斷後後

慧辨陀羅尼自在愚. 成唯識第九說. 無量所

說法陀羅尼自在者. 謂義無□解. 卽於所詮

總持自在. 於一義中現一切義. 故無量名

句字陀羅尼自在者. 謂法無□解. 卽於能

詮總持自在. 於一名句字中. 現一切句句

字故. 彼何所持. 隨彼能持三地已得故. 思

修二慧能持相隱內分力生. 簡別義微. 說所

持相聞慧. 必從外緣力起. 簡別義勝. 能持

相增. 不說所持. 故唯識言二圓滿聞持陀

羅尼愚. 卽是此中能障總持聞思慧者. 思

慧亦名陀羅尼故. 故知九地說斷陀羅尼

自在愚. 得法義無□解等. 卽是修慧陀羅尼

之所持故

第九地證不同者. 法花經法師功德品說. 如

來滅後受持是經. 若讀若誦若解說若書

寫. 得千二百意功德. 以是淸淨意根. 乃至

聞一偈一句. 通達無量無邊之義. 解是義

已能演說一句一偈. 至一月四月. 乃至一

歲. 諸所說法隨其義趣皆與實相不相違

背. 雖未得無漏智慧. 而其意根淸淨. 如此

是人有所思惟籌量言說. 皆是佛法無不

眞實. 此文卽顯未入十地證得殊勝聞思

二慧. 又常不輕品說. 不輕菩薩行不輕行. 臨

欲終時. 於虛空中. 具聞1威音王佛元所說

法花經二十千萬億偈. 悉能受持. 卽得如上

六根淸淨. 更增壽命二百萬億那由他歲. 命

終之後. 得値二千億佛. 皆號日月燈明. 後

中	欄

値二千億佛. 皆號雲自在燈王. 於此諸佛法

中. 受持讀誦. 爲諸四衆說此經典. 故得是

常眼淸淨耳鼻舌身意諸根淸淨. 於四衆

說法心無所畏. 彼經意說. 不輕菩薩臨欲

終時. 聞法花經六根淸淨增壽命者. 是見

道前四善根位. 不說得常六根淨故. 不言

說法心無畏故. 由此定非十地聖位說. 此

命終得遇多佛. 獲常六根淸淨. 說法心無

所畏. 證入初地. 由此定知. 2非四十心解

脫分位. 彼位命終未得常淨根心無所畏故.

遠照前文. 雖未得無漏智慧. 而其意根淸

淨如是者. 是決擇分四善根位. 此說聞思

地前勝得. 其修所成. 攝論等說. 何故三地說

名發光. 由無退轉等持等至所依止故. 大

法光明所依止故. 無性釋云. 謂此地中證

希有定. 能發智光照了諸法. 故名發光. 諸

靜慮定說名等持. 諸無色定說名等至. 或

等持者心一境性. 言等至者正受現前. 唯

識又說. 初二三地行施戒修. 相同世間.

此前文說第三地中得勝修慧. 天親攝論

唯識十地論等皆說十障. 第三遲鈍性. 於所

聞思修法忘失. 由斷彼故. 得聞思修三種

勝慧. 此說三地得三勝慧. 又十地等說. 十

波羅蜜不增減者. 謂十地中對治十障. 證

十眞如. 無增減故. 此顯五地得勝等持. 正

行修習定波羅蜜. 隨力隨分亦修餘度. 天

親攝論說. 業自在等依止義者. 謂此法界是

身等業所依. 及陀羅尼三摩地門自在

所依. 若如是知. 得入十地. 此說十地方得

下	欄

勝定. 總斷前文. 有漏三慧得殊勝者在四

善根. 斷分別執得無漏修在於初地. 斷遲

鈍障得無漏三慧照大乘法. 在第三地. 正

修諸定入出自在自利利他. 除散亂障. 在

第五地. 於一切法能堪思持. 一慧用分成

三慧者. 在第八地. 如十地經前已廣辨.

得無□辨及陀羅尼勝依修慧在第九地.

起大神通遍十方界廣行利樂. 在第十地.

由此敎說地證不同. 以理推文不相違

背

第十諸門分別者. 合有十門. 一問如是三

慧幾緣自相. 幾緣共相. 答此有多種. 略說

有三. 一處自相. 色聲等法名爲自相. 色[&FFFF]#

無常等皆爲共相. 二事自相. 靑黃等法名

爲自相. 色聲處等名爲共相. 三自相自相.

不可言性名爲自相. 餘可言等名爲共相.

廣引理敎如義應知. 證自相自相唯修慧

得. 餘自共相通聞思慧. 又佛地論說自共相.

差別. 准義亦爾. 二問幾因幾果. 答此有.

二種. 一勝劣相生. 二勝劣相修. 依初義者.

聞爲三慧因. 思爲二慧因. 修爲一慧因. 修

爲三慧果. 思爲二慧果. 聞爲一慧果. 由劣

爲勝因勝爲劣果故. 若據同類義別. 則不

然. 思非修因. 修非思果. 以異界故. 依

後義者. 若令勢分熏發用增. 因義如前說.

若由此起熏修彼體勢力增盛. 後現在前極

明淨者. 聞所成慧唯聞慧因. 思所成慧爲

思慧因. 修所成慧爲三慧因. 聞思二慧不

依定生. 勢力下劣現在前時. 不能令他

經數: 一八六一

經名: 大乘法苑義林章卷第六

頁數: 三五六

上	欄

勢力增勝後生明淨. 修慧不爾. 故爲他因.

或後勝法爲前劣因. 修令勝故. 前生劣法

非後勝因. 由勢力劣. 不能令後轉明淨

故. 三問與幾根相應. 答聞所成慧四根相

應. 謂除苦根. 在五識故. 於上勝法愁戚

欲證. 憂根相應. 在色界中樂根相應. 或五

根俱. 許聞慧類在五識有. 亦苦根俱. 如實

義者. 除苦憂樂喜捨俱. 愁戚欲證思慧

相應. 性非聞慧. 非逼迫故非憂根俱. 思所

成慧. 喜憂捨俱. 色界地無. 非五識故. 修

所成慧樂喜捨俱. 非散地法. 散五無故. 四

問幾等持等至及等引俱. 答皆等持相應. 別

境定數故. 有義聞思非等引等至俱. 修慧

可爾. 聞思二慧是散善法. 非定心故. 有義

聞思亦等引等至. 俱許八地後有聞思故.

五問幾善十一俱. 答有義思修二慧. 十一善

俱. 成唯識論. 許欲界中有輕安故. 聞慧

散遠. 唯有餘十. 散位所起無輕安故. 實義

三慧. 十一善俱. 許無漏心有聞思故. 六問

幾不定四俱. 答三慧皆與尋伺相應. 定散

位中皆容起故. 悔眠不與修慧相應. 定散

異故. 有義悔眠非聞思俱. 行相粗鄙. 及昧

略故. 聞思細勝. 及明廣故. 實義聞思亦悔

眠俱. 聞思悔惡. 睡眠位中聽聞敎法思慮

義故. 如成唯識第七卷中. 七問幾三界繫

等. 答有義聞欲色界繫. 思唯欲界繫. 修通

上二界繫. 及不繫. 實義聞慧通欲色界繫

及不繫. 思慧欲界繫及不繫. 修慧如前. 聞

思二慧通不繫者. 唯依色地. 聞有種類故.

中	欄

思行相廣故. 三種皆緣繫及不繫. 八問幾有

學等. 答修所成慧通三種. 聞思二慧. 有義

唯非學非無學. 實義唯有學及非學非無學.

說佛無故. 若無學身有隨順無漏善. 亦名

無學者. 聞思二慧亦通無學. 通緣三種. 九

問幾見所斷等. 答若離縛斷. 有義聞思唯修

所斷. 非染汚故非見所斷. 非無漏故非

非所斷. 成唯識說. 善等十一非見所斷. 瑜

伽論說. 信等五根唯修所斷. 非所斷故. 修所

成慧唯修所斷及非所斷通無 漏故. 依不

生斷亦通見斷. 說無想定等唯見所斷故.

如成唯識第八卷中說二斷義. 十問幾加行

得. 離染得及生得. 答此三種慧皆非生得

非闇昧故. □加行得. 加行善故. 皆離染得

離三地障得勝三慧. 離八地染. 得無漏三

慧故. 亦離九地染得勝修慧故. 雖有前

世修習. 此三於現身中. 必無任運得此三

者. 故非生得. 要假少功力. 方乃能得故. 佛

所成者. 定離染得. 無加行故. 聲聞獨覺及

菩薩位. 通二種得. 八地以後無勉勵加行.

有任運加行故

三輪義林

三輪義. 以七門分別. 一出體. 二辨名. 三廢

立. 四顯相. 五三乘能起. 六三身所作. 七有情

化別

第一出體者. 瑜伽六十九. 說前五神通異

生有學起者. 皆是有漏. 無學起者. 皆是無

漏. 異生有學道勢劣故. 無學所起道勢强故.

若佛所起唯是無漏. 漏盡智通. 彼論說以

下	欄

盡及無生二智爲性. 緣漏盡故. 唯是無漏

漏盡身起. 阿羅漢等漏盡智通. 十智爲性. 此

中有義. 漏盡身成名爲無漏. 非斷漏義. 卽

顯三輪亦通有漏. 有義五通無學身成. 皆離

漏故. □名無漏. 卽顯三輪無學所成非通

有漏. 三皆世間由漏盡通敎誡他故. 此三

唯依諸靜慮地. 意識相應有漏無漏後得智

性. 卽別境慧. 容豫化他. 非加行智. 或亦通

彼. 六十九說. 諸神通等一切靜慮以爲依

止. 皆能引故. 無色雖亦有漏盡智. 諸菩薩

等隨以彼心了一切法. 亦能依彼變諸境

等. 如佛邊側立及宮殿等香. 作用狹故. 而

不名通. 色界心廣. 除未至地. 可有諸通.

定慧均故. 瑜伽三十七說三輪卽通. 故同

於通非在餘地

第二辨名者. 瑜伽七十九. 問如說三世三

輪淸淨. 云何應知. 答由遍計所執自性故.

於去來現世法平等平等. 以如實慧正觀察

時. 於去來現在法. 無有顧戀希望染著.

是名三世三輪淸淨. 顯揚論十七說. 一切

者. 謂三輪. 一所知境. 二能知智. 三能知者.

彼說諸行通有此三. 爲除法執觀三體空.

□彼執故. 此上皆非此所明義. 今說三種

□. 未信者令生淨信. 已信者令修行. 已修

行者令得果故. 名爲三輪. 十輪經第六說.

如是如來及諸菩薩. 所有神通記說敎誡.

三種勝輪作用無□. 三者是數. 卽彼經說.

如轉輪王所乘車輪. 或首行輪. 彼初意說.

依止運轉名之爲輪. 三乘聖者之所依止.

經數: 一八六一

經名: 大乘法苑義林章卷第六

頁數: 三五七

上	欄

自運運他. 轉有彼往立以輪稱. 彼後意說.

如轉輪王所有輪寶. 王將遊戱前首而行.

能□不賓. 鎭已伏故. 三輪亦爾. 未信等者

令生信等. 先已信等令決定等. 帶數釋也.

瑜伽二十五. 亦名三神變敎授敎誡.  三神變

者 .  一神力神變. 二記說神變. 三敎導神變.

瑜伽二十七亦名三種神變敎授. 一神境神

變. 二記說神變. 三敎誡神變. 修所成果智具

威德. 作用難測名之爲神. 轉易不定稱之

爲變. 變者是境. 神者是智. 變之神能變也.

神之變所變也. 皆依主釋. 神卽變. 變屬能

變. 持業釋也. 此中但取初後兩釋. 敎授勸

其善生. 敎誡懲其惡滅. 亦敎亦誡. 敎與誡

異. 二釋皆得. 神境一種作用勝顯. 能變能化

正名神變. 故六通中獨名神通. 他心漏盡用

相非增. 不及神境. 於六通中不與神稱.

於三輪內亦與神名. 能轉他心. 能善漏盡.

用勝餘故. 餘三比劣. 亦不名輪. 瑜伽二十

五說. 三種皆名敎授敎誡. 三種皆令善生

惡滅. 二種異故. 二十七說三種皆名神變敎

授. 唯令善生非說惡滅. 或令善生卽是惡

滅. 故三神變亦持業釋. □伏鎭□二利之用.

名之爲輪. 妙體無方彰用之德名爲神變.

三乘通號立神變名. 菩薩如來獨得輪稱. 依

止□伏運轉勝故. 十輪又說. 輪者謂於諸

法無所□□. 猶如日光普照一切. 三乘根

器隨其所宜. 宣說正法無所執1者. 此說

圓滿普照無□猶如日輪. 故二乘者所起

非輪. 又佛菩薩神變者. 爲勝二乘. 加名

中	欄

威力. 故瑜伽三十七說. 諸佛菩薩略有三種

神變威力. 然俱舍論二十七說. 名三示導.

能示能導得示導名. 今者大乘示導之言.

唯敎誡攝. 示現敎導讚勵慶喜. 卽舊經說

示敎利喜. 若初二種亦名示導. 示敎利喜

三輪共有. 便乖宗義. 故彼立名非此所

說

三輪別名者. 雜第第一說. 一神變輪. 二記

心輪. 三敎誡輪. 神變義如前釋. 神變卽輪是

持業釋. 雖知此神能變能化. 化略變廣. 從

廣爲名. 又變爲先方能起化. 從初名神

變. 以後從初說. 心謂他心. 種類差別. 記謂

別識. 識別彼心. 名曰記心. 雖亦能記他心

所等. 心是主故. 但說記心. 心之記. 依主釋.

記心卽輪. 亦持業釋. 敎謂敎示令彼善生. 誡

謂誡□令其惡滅. 敎與誡異. 相違釋. 亦敎

亦誡. 持業釋. 敎誡卽輪. 釋義如前. 瑜伽

初名神力神變記說神變敎導神變. 神境智

2作證通名神. 有威勢名力. 亦神亦力. 卽

名神變. 記義如前. 說謂言說. 依他心智記

別他心. 而3記言說. 記之說. 說之記. 今取後

釋. 記是通故. 記4說卽神變. 敎義如前. 導謂

導引. 導體卽示. 或體卽誡. 敎導卽神變. 瑜伽

後名神境神變記說神變敎誡神變. 神者謂

通. 境謂通之所變所化. 境之神. 神之境. 若

取初釋. 神是通故. 神境卽神變. 餘二亦爾.

皆持業釋. 若取後釋. 境之神變. 境是所變

故. 得依主釋

第三廢立者. 合有七義

下	欄

一瑜伽二十七說. 由神境神變. 能現種種神

通境界. 令他於己生極尊重. 由彼於己生

尊重故. 於屬耳聽. 瑜伽作意極生恭敬. 由

記說神變. 能尋心他心行差別. 由敎誡神

變. 如根如行如所悟入. 爲說正法. 於所修

行能正敎誡. 二或未發心爲作神變不修

正行記別其心. 未有證獲而爲敎誡. 三又

十地論第五說. 初一神通身業淸淨. 天耳他

心智二通口業淸淨. 宿命生死智二通意業

淸淨. 一神通能5到衆生6所. 天耳他心二

通能知說法音聲義故. 以知他心故. 隨種

種言音皆能盡知. 依於此義種種異名說.

隨衆生用故. 去來二通盡知衆生過去未來

所應受化故. 彼論意說. 神境用增. 獨淨身

業. 天耳聞彼聲或說法音聲. 他心智知彼

意方說妙法. 令自語業淨. 去來二通知境

界無□令意業淨. 雖天眼通亦見彼心白

黑等色. 爲說妙法自語業淨. 由說生死智

知未來法意業淨故. 略而不說. 雖漏盡通

知世非世亦意業淨. 以說菩薩第三地中

得五通故. 淨自三業故亦不說. 故此三輪

爲淨三業不減不增. 四又爲示現身意

語三. 如其次第三業化故. 不減不增. 五俱

舍論說. 唯此三種引所化生. 令初發心最

爲勝故. 六或此能引憎背正法及處中者.

令發心故. 七又唯此三. 令於佛法如次

歸伏信受修行得示導名. 餘三不爾

第四辨相者. 初神變相略有二種. 一能變.

二能化. 能轉所餘有自性物. 令成餘物

經數: 一八六一

經名: 大乘法苑義林章卷第七

頁數: 三五八

上	欄

名爲能變. 隨欲爲作諸未有事故名能化.

能變者謂十八變. 一振動. 二熾然. 三流布. 四

示現. 五轉變. 六往來. 七卷. 八舒. 九衆像入

身. 十同類往趣. 十一顯. 十二隱. 十三所作

自在. 十四暇他神通. 十五能施辨才. 十六

能施憶念. 十七能施安樂. 十八放大光明.

能化有三. 一化爲身. 二化爲境. 三化爲語.

化爲身者. 化自他身爲他自身. 或一或

多. 如是等類. 化爲境者. 化似衆寶飮食

資具諸如是等. 化爲語者. 妙音粗音繫屬

自他如是一切. 次記心相差別有六. 一記

有纏有隨眠離纏離隨眠心. 二記有染邪

願無染正願心. 三記劣中勝三界五趣心.

四知三受相應心. 五以一記一以一記多

心. 六諸佛菩薩記諸有情諸根勝劣種種勝

解種種界行. 隨應安處涅槃行中. 後敎誡

相者. 謂能實知煩惱盡得. 若自若他於諸漏

盡已得未得. 乃至廣說. 知彼所化於漏盡

得離增上慢. 或說有五. 所謂遮止開許諫

誨訶□慶慰. 或卽令離欲示現敎導讚勵

慶喜. 此如顯揚第十二說. 或敎授有四. 一

無倒. 二漸次. 三敎. 四證. 如聲聞地二十七

說. 前三輪相如菩薩地第三十七說

第五三乘能起者. 三乘皆起三神變. 聲聞地

二十五說. 謂阿羅漢具八解脫靜慮等. 定有

大堪能. 具大勢力. 能善爲他現三神變敎

授敎誡. 故知獨覺亦能現之. 要俱解脫方

起三種. 故有部行而不能起. 又三神變卽

是三通. 菩薩地說. 諸佛菩薩與二乘者. 神

中	欄

通威力有共不共. 略由三相. 一微細故. 諸

佛菩薩於無數量諸有情類. 及彼方便諸利

益事. 皆如實知. 無不能作. 二者品類. 一切

神通威力品類悉皆成就. 三者世界. 以一切

世界一切有情界. 爲神通境. 聲聞但以二

千世界諸有情界爲神通境. 獨覺但以三千

世界爲神通境. 由彼唯爲調伏一身而修

正行. 非諸有情. 是故最極唯以一界爲神

通境. 諸敎多說. 獨覺多以神通化物. 聲聞

多以記心說法. 諸佛多以漏盡敎誡

第六三身所作者. 其自性身眞理常寂無有

作用. 不外利生不起三輪. 然般若論推功

歸本故作是言. 應化非眞佛. 亦非說法者.

實無作用. 不起此三. 要由證彼三輪方勝.

自受用身. 實神通性具實智故. 相續湛然

無利生用. 亦不起三. 體卽是彼所有俗

智. 其變化身起此三種. 化邪見等入法等

故. 他受用身. 所化生類雖無惡見等. 隨其

所化令入上位亦現三輪. 故阿彌陀亦現

神通記心敎誡. 雖楞伽經說佛法身說法

差別. 推功歸本同般若論. 實無作用起說

法事

第七有情化別者. 世尊三輪能化三界諸有

情類. 菩薩地說諸佛神通以一切界一切有

情爲境界故. 記心敎誡其義定爾二乘三

種化欲色界. 菩薩地說聲聞神通以二千

界. 獨覺神通以三千界爲境界故. 記心敎

誡隨彼亦爾. 傍化旣爾. 上下應思. 世尊三

輪能化五趣. 如放豪光照無間獄. 說陀羅

下	欄

尼地獄來聽. 然彼苦迫無容豫修. 其二乘

者不能化彼. 可通四趣威勢劣故. 通化

四生. 小山等類皆受化故. 然除北洲. 世尊

雖往不受化故. 世尊三輪能化三乘. 二乘

三種化等及下. 非上乘故. 若異生者可能

化之. 有性有情皆三輪化. 無性有情可以

三輪. 而無得果. 是故經說雖復發心懃行

精進. 終不能證無上菩提

大乘法苑義林章卷第1六

2七冊之內當卷不足之條令書寫畢倂是

令法久住利益衆生之一助矣

寬文十二年(壬子)曆十月二十五日

福園院住

法印權大僧都淸兼(六十七才)

大乘法苑義林章卷第3七

*基撰

三身義林

三身義. 略以五門分別. 一辨名. 二出體. 三

開合廢立. 四因起果相. 五諸門分別

第一辨名者. 佛地經說. 自性法受用變化

差別轉. 金光明經第二卷三身品說. 一切如

來有三種身. 一者化身. 二者應身. 三者法

身. 如是三身攝受阿□多羅三□三菩提.

佛地論說. 自性卽是初自性身. 體常不變

名自性身. 成唯識言. 是一切法平等實性.

無性攝論第九卷言. 非假所立故名自性.

經數: 一八六一

經名: 大乘法苑義林章卷第七

頁數: 三五九

上	欄

非如餘身合集成故. 是所依止故名爲身.

自性卽身. 是持業釋. 法謂差別諸功德義. 性

謂本體. 義之體故名爲法性. 無性釋言. 法性

卽身故名法身. 或法卽是諸有爲德. 此是彼

體法之性故. 名爲法性. 無性釋言. 或是諸法

所依止處. 成唯識言. 大功德法所依止故.

佛地論言. 力無畏等諸功德法所依止故. 名

爲法性. 是依主釋. 身有三義. 成唯識言. 體

依聚義. 總說名身. 法性卽身. 是持業釋. 佛

地論說. 受用卽是次受用身. 能令自他受

用種種大法樂故. 此義總顯自他受用身□

名受用身. 自受用身自受法樂. 他受用身

令他受用. 成唯識說. 自受用身□自受用廣

大法樂. 他受用身爲十地衆現通說法. 決

衆疑網令他受樂. 合此二種名受用身. 自

受用身是持業釋. 受用卽身故. 他受用身是

依主釋. 受用之身故. 金光明經亦名應身.

但說他受用. 不說自受用名爲應身. 應宜

現身名應身故. 如彼經說. 善男子. 是諸

如來. 爲諸菩薩得通達故. 說於眞諦. 乃

至廣說. 是身能現三十二相八十種好項背

圓光. 是名應身. 自受用身定慧功德. 彼經

說是法身攝故. 佛地論說. 變化卽是後變化

身. 爲欲利益安樂衆生. 示現種種變化事

故. 轉換舊形名變. 無而忽有名化. 變與化

異. 是相違釋. 變化卽身. 是持業釋. 此擧神

境勝作用 名變化身. 多爲變化事故. 金光

明經單名化身. 能導引故. 受樂劣故. 勝獨

得名. 或脫略名化. 變化卽身. 是持業釋. 總

中	欄

名三身. 是帶數釋

第二出體者. 略有六文. 一者有義. 唯識佛

地皆說. 如來功德身土. 甚深微妙. 非有

非無. 離諸分別. 絶諸戱論. 非界處等法門

所攝. 故勝義諦. 非身非不身. 1□有三種.

依世俗諦隨機所現. 說有三身. 法身空理.

報身空智. 利物所現名變化身. 淸辨等師

皆有此義. 二者有義法身但以眞如爲性.

十八界中唯有後三通無漏攝. 由此佛身

大定智悲三法增上. 六七八識及相應品爲

自受用身. 平等性智隨十地宜. 現他受用身

淨土相. 成所作智隨三乘宜. 能起變化身淨

土相. 此二身土妙定生故. 法界色攝. 非佛五

識雖依此變. 然粗細異. 非五境攝. 成所作

智. 或是第六第七相應. 六相應者觀自共相

等名妙觀察智. 起化用者名成事智. 前後

別起於理無違. 同體用分. 俱亦無失. 第七

俱者變他受用名平等智. 起變化者名成

事智. 佛□在定. 五識性散. 前十五界在佛

非有. 雖轉五識得成事智. 然成事智體非

五識. 如轉生死言得涅槃. 然彼涅槃非

五[&FFFF]#攝. 三者有義如來功德身土. 如應攝在

[&FFFF]#處界中. 彼三皆通有漏無漏. 乃至廣說.

於此說中略有四義. 一者有義唯識佛地

皆作是說. 淸淨法界是自性身. 佛地經說淸

淨眞如是自性身. 攝大乘論智殊勝說. 轉去

阿賴耶識得自性身. 莊嚴論說. 轉第八識

得圓鏡智. 故合二法爲自性身. 平等性智

妙觀察智爲受用身. 莊嚴等說平等性智於

下	欄

純淨土爲諸菩薩現佛身故. 說觀察智大

集會中. 說法斷疑現自在故. 此顯二智爲

他受用. 莊嚴又說轉諸轉識得受用身. 此

顯二智爲自受用. 成所作智爲變化身. 佛

地經說. 成所作智於十方土. 現無量種難

思化故. 又智殊勝具攝三身. 故知三身皆

有實智. 此義不然. 佛地經說. 淸淨法界爲

自性身. 諸佛共有. 是自性常. 於十地中

分皆證得. 若圓鏡智是自性身. 便無是義.

金光明說如如如如智皆名法身. 若有爲

德本說圓鏡智是法身者. 應同彼經四實

智品皆是法身. 又說轉諸轉識得受用身.

若成事智非受用者. 應非轉識. 若成事

智爲變化者. 解深密經問變化身爲有心

爲無心. 經應定答言化身有心. 說佛五識

爲此身故. 如何經說不得言有心無自

依心故. 不得言無心有依他心故. 由此

化身體非實智. 然觀佛身. 理事有殊. 粗細

德別. 體一用異. 別說爲三. 寧分四智各別

成身. 二者有義成唯識說. 淸淨法界爲自

性身. 莊嚴論等說. 自性身本性常故. 讚佛論

說. 佛自性身無生滅故. 無著金剛般若論

說. 受持演說彼經功德. 於佛法身爲證得

因. 於餘二身爲生起因. 故彼經云. 一切諸

佛法. 皆從此經出. 一切如來從此經生.

諸經論說究竟轉依以爲法身. 轉依卽是淸

淨眞如. 故知法身法界爲性. 然說轉去藏

識得者. 謂由轉滅第八識中二障粗重. 證

得眞如顯法身故. 智殊勝中. 說法身者是

經數: 一八六一

經名: 大乘法苑義林章卷第七

頁數: 三六○

上	欄

彼依止. 彼實性故. 實非智攝. 受用身有二.

一自受用. 二他受用. 四智品中眞實功德. 鏡

智所起常遍色身. 爲自受用. 莊嚴論中說.

大圓鏡智是受用佛. 攝大乘說. 轉諸轉識

得受用故. 雖轉藏識實得受用. 攝大乘

中. 由說轉彼顯法身故. 於得受用略

不說之. 旣說法身無生無滅. 唯證因得非

色心等. 圓鏡智品與此相違. 若非受用屬

何身攝. 此受用身攝佛不共有爲實德. 故四

智品實有色心. 皆自受用. 平等智品所現. 佛

身是他受用. 成事智品所現. 隨類種種身相

爲變化身. 雖說化身智殊勝攝. 而似智現.

或智所起. 彼說智名體實非智. 但說平等

智能現受用. 成所作智現三業化身. 不說

二身卽是二智. 故二實智自受用攝. 二所現

相說爲二身. 雖此二身皆四智相. 四智所現.

爲十地聖地前三乘所現. 身相粗細有殊.

別爲二身. 然平等智現身. 相似無我平

等. 顯法樂增令他受用. 但說平等所現佛

身爲他受用. 成所作智現三業化增. 但說

成事智所現身相爲變化身. 故不違理. 三

者有義金光明經第一卷說. 云何菩薩了別

化身. 善男子. 如來昔在修行地中. 爲諸衆

生修種種法至修行滿. 乃至廣說. 隨衆生

意及隨行界不待過時. 乃至能現種種身

相. 是名化身. 善男子是諸如來. 爲諸菩薩

得通達故說於眞諦. 乃至廣說. 爲無邊佛

法而作本故. 如來相應如如如如智願力

故是身得現. 具足三十二相八十種好項

中	欄

背圓光. 是名應身. 善男子. 爲欲滅除一切

諸煩惱等障. 爲欲具足一切諸善法故. 唯

有如如如如智. 是名法身. 前二種身是假

名有. 是第三身名爲眞有. 爲前二身作於

本故. 由離法如如離無分別智. 一切諸佛

無有別法. 何以故. 一切諸佛智慧具足. 一

切煩惱究竟滅盡1故. 得淸淨佛地故. 是故

法如如如如智. 攝一切佛法. 彼經意說. 淸

淨法界及四智品常遍色身眞實有爲無爲

功德. 名爲法身. 有爲無爲功德本故. 如

2來相應如如如如智願力故. 所現相好

項背圓光. 爲地前三乘及十地菩薩. 所現

之身名爲應身. 爲化三乘所現佛身. 及化

十地他受用身□名應身. 應化機宜現佛

身故. 修願行滿不待時處. 隨衆生類現

五趣身. 是名化身. 不現佛形而顯化故. 佛

地經中五趣化身亦化身攝. 多現神通變化

事故. 他受用身亦名應身. 自受用身自受

法樂. 非應機宜而顯現故. 他受用身能令

菩薩受法樂故. 自他雖殊受樂無別. 合名

受用. 自受用身雖是有爲功德法本. 非佛

共有. 是各別體. 非法眞性. 非自性身. 非是

無爲界功德本. 不名法身. 與金光明各

據一義亦不相違. 四者有義佛地論說. 淸

淨法界爲自性身. 四智自性相應共有. 常

遍色身眞實功德. 爲自受用身. 三無數劫

所修成故. 天親般若上卷論說. 亦名報佛.

此爲十地菩薩所現. 一分細相爲他受用.

爲諸菩薩受法樂故. 若爲三乘有情所現.

下	欄

一分粗相爲變化身. 地前三乘所應見粗.

非是修成眞實功德. 但化用故. 然此二身皆

四智相所化有情宜見粗細分成二類. 地前

三乘但依化用. 發心修行而未能證廣大

法樂. 故此依身不名受用. 此六義中. 其初

三說義理相違. 如論自顯. 其第四義與第

六說. 文雖小異兩理無違. 第四說中隨二

智境說二身攝. 非說二身唯二智現. 乍觀

文別義實無異. 第五經文義理無爽. 由是

褒貶雖成六說. 三理無謬

第三開合廢立者. 諸經論中或總名一佛寶.

覺性覺相覺用三種同覺滿故. 合名爲佛.

涅槃經等唯說三寶眞體同故. 說一法身

或說爲二. 寶性論第3三說. 有二種法身. 一

寂靜法界身. 二得彼因身. 所謂說法. 彼習氣

故. 一粗. 二細. 由依法界. 爲諸菩薩說深

密法. 依眞諦說. 名之爲細. 若說契經及應

頌等種種差別. 依世諦說名之爲粗. 分

依法身. 及由此說. 當得法身. 法身因故亦

名法身. 卽餘二身所起作用. 同唯識說在

大牟尼名法身故. 佛地論又說. 一生身. 二

法身. 自性實報皆名法身. 實功德故. 諸功

德法所依止故. 諸功德法所集成故. 他受

化身俱名生身. 隨有情宜現受生故. 彼論

又說. 一世俗佛. 卽變化身. 二勝義佛. 卽法報

身. 前隨劣意現粗相故. 後隨勝心或現

細相. 或實體故. 天親般若論說. 一眞佛. 二非

眞佛. 初是法身. 後餘二身. 本末異故. 解深密

經瑜伽七十八等亦說有二. 一法身. 二解